OpenLLM-France/wikimedia huggingface dataset:
# Universitat de Roma

«Universitat de Roma» té aquests significats:
* Universitat de Roma La Sapienza, fundada el 1303.
* Universitat de Roma II, amb el nom oficial de Università degli Studi di Roma Tor Vergata, fundada el 1982
* Universitat de Roma III, amb el nom oficial de Università degli studi Roma Tre, fundada el 1992
* Universitat de Roma Foro italico, fundada el 1998
# Valle de Oca

Valle de Oca és un municipi de la província de Burgos a la comunitat autònoma de Castella i Lleó. Forma part de la comarca de Montes de Oca. Fou creat per la fusió de Cueva Cardiel, Villalbos, Villalómez, Villanasur Río de Oca, Mozoncillo de Oca i Villalmóndar.

## Demografia

Evolució demogràfica :
| 1991 | 1996 | 2001 | 2004 | 2007 |
| 223 | 221 | 226 | 226 | 204 |
# Veenita

La veenita és un mineral de la classe dels sulfurs, que pertany al grup de la sartorita. Rep el nom per Rudolf Willem van der Veen (1883-1925), metal·lògraf.

## Característiques

La veenita és una sulfosal de fórmula química Pb₂(Sb,As)₂S₅. Va ser aprovada com a espècie vàlida per l'Associació Mineralògica Internacional l'any 1966. Cristal·litza en el sistema ortoròmbic. La seva duresa a l'escala de Mohs oscil·la entre 3,5 i 4. Forma una sèrie de solució sòlida amb la dufrenoysita.
Segons la classificació de Nickel-Strunz, la veenita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, baumhauerita, chabourneïta, dufrenoysita, guettardita, liveingita, parapierrotita, pierrotita, rathita, sartorita, twinnita, marumoïta, dalnegroïta, fülöppita, heteromorfita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.

## Formació i jaciments

Va ser descoberta al municipi canadenc de Huntingdon, dins l'àrea de Madoc, al comtat de Hastings (Ontario, Canadà). També a Ontario ha estat descrita posteriorment a la mina Mattabi, dins el comtat de Kenora. A banda del Canadà, també ha estat trobada a Bolívia, el Perú, Xile, Mèxic, Grècia, Romania, Alemanya i Austràlia.

## Referències

* ↑ «Veenite» (en anglès). Mindat. [Consulta: 28 octubre 2018].
* ↑ «Dufrénoysite-Veenite Series» (en anglès). Mindat. [Consulta: 28 octubre 2018].
# Universitat d'Ariel

La Universitat d'Ariel (en hebreu: אוניברסיטת אריאל) és una universitat israeliana situada en l'assentament israelià d'Ariel a Cisjordània. La Universitat d'Ariel es va fundar el 1982 com una sucursal regional de la Universitat Bar-Ilan. El campus va ser traslladat a Ariel. En el curs acadèmic 2004-2005, l'afiliació amb la Universitat Bar-Ilan va acabar, i Ariel va esdevenir una universitat independent.
En 2011, el campus tenia una població estudiantil de 14.000, amb una sucursal a Tel-Aviv. Tots els graus són reconeguts pel consell per a l'educació superior a Israel. La Universitat d'Ariel coopera amb organitzacions internacionals i universitats de tot el món.
El 17 de juliol de 2012, el consell per a l'Educació superior a Judea i Samaria va votar a favor de donar al campus l'estatus d'universitat. Aquest moviment va ser elogiat pel Primer ministre Benjamí Netanyahu, el ministre d'educació, Gideon Saar, el ministre d'afers exteriors, Avigdor Lieberman, i alguns membres de la Kenésset, així com el matemàtic guanyador del Premi Nobel d'Economia, Robert Aumann. El consell de presidents d'universitats israelianes va condemnar la mesura.
En 2013, una enquesta va mostrar que el 65 % de l'opinió pública a Israel recolzava el reconeixement de la Universitat d'Ariel com la vuitena universitat d'Israel.
En 2014, la Universitat d'Ariel va iniciar un programa de Doctorat. La universitat té 26 departaments d'estudi, impartits en tres facultats i en tres escoles. La Universitat d'Ariel ofereix la Llicenciatura en Administració d'Empreses. La universitat i el seu personal han estat objecte de boicots, tant a Israel com a l'estranger, per la seva ubicació en els territoris palestins ocupats.

## Referències

* ↑ «It's official: Ariel University recognized». [Consulta: 25 juliol 2015].
* ↑ «Ariel University Center of Samaria». Ariel.ac.il. [Consulta: 24 setembre 2011].
* ↑ Arxivat 2013-05-01 a Wayback Machine. Member Institutions
* ↑ «The GARP site at the Ariel University Center of Samaria; The academic chapter of Israel». Ariel.ac.il. [Consulta: 25 octubre 2011].
* ↑ «Ariel University Center of Samaria, in cooperation with academic institutions around the world». Arxivat de l'original el 2013-12-24. [Consulta: 10 desembre 2017].
* ↑ «Scientific Cooperation and Partners | Ariel University Center of Samaria | Israel». University-directory.eu. [Consulta: 25 octubre 2011].
* ↑ «Ariel gets university status, despite opposition». The Jerusalem Post. [Consulta: 17 juliol 2012].
* ↑ Nationalists Welcome Decision on Ariel University, 18 juliol 2012 Arutz Sheva, 18 juliol 2012
* ↑ «Israel's first settlement university stirs controversy», 17-07-2012. [Consulta: 12 gener 2014].
* ↑ «65% of Israelis support the upgrade of Ariel University, survey shows Arxivat 2014-06-11 a Wayback Machine.». [Consulta: 25 juliol 2015].
* ↑ España indemniza a una universidad israelí por expulsarla de un concurso. Consultat el 7 de gener de 2016
# Vern-sur-Seiche

Vern-sur-Seiche (en bretó Gwern-ar-Sec'h, en gal·ló Vèrn) és un municipi francès, situat a la regió de Bretanya, al departament d'Ille i Vilaine. L'any 2007 tenia 8.336 habitants. Limita a l'oest amb Noyal-Châtillon-sur-Seiche, al nord-est amb Domloup, al nord amb Chantepie, a l'est amb Nouvoitou, al sud-est amb Saint-Armel, al sud amb Bourgbarré i al sud-oest amb Saint-Erblon.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2004 | 2007 |
| 1.466 | 1.675 | 2.638 | 3.116 | 5.602 | 7.454 | 8.200 | 8.336 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1790-1791 | Pierre Texier | |
| 1791-1804 | Pierre Jacques Drouadaine | |
| 1804-1815 | Pierre Poupin | |
| 1815-1830 | Pierre Coupé | |
| 1830-1846 | Louis Jean Tenière | |
| 1846-1870 | Pierre Petit | |
| 1870-1871 | Henri Maruelle | |
| 1871-1875 | Michel Pierre Desnos | |
| 1875-1878 | Pierre Jean Desnos | |
| 1878-1881 | Jean-Marie Corgne | |
| 1881-1892 | Jean-Marie Deschamps | |
| 1892-1902 | Christian-Marie Magon de La Vieuville | |
| 1902-1928 | Emile Corgne | |
| 1928-1929 | Emile Ange Richomme | |
| 1929-1929 | Jean Marie Corgne | |
| 1929-1935 | Louis François Delourmel | |
| 1935-1944 | Hyacinthe Sourdin | |
| 1944-1959 | Pierre Jamois | |
| 1959-1961 | Lucien Vuaroqueaux | |
| 1961-1977 | Pierre Bossard | |
| 1977-1995 | Eugène Douard | |
| 1995-2014 | Jean-Claude Haigron | PS |
# Vern Schuppan

Vernon "Vern" Schuppan va ser un pilot de curses automobilístiques australià que va arribar a disputar curses de Fórmula 1.
Va néixer el 19 de març del 1943 a Whyalla, Austràlia.
Fora de la F1 va guanyar la cursa de les 24 hores de Le Mans de l'any 1983.

## A la F1

Vern Schuppan va debutar a la cinquena cursa de la temporada 1974 (la 25a temporada de la història) del campionat del món de la Fórmula 1, disputant el 12 de maig del 1974 el GP de Bèlgica al circuit de Nivelles.
Va participar en un total de tretze curses puntuables pel campionat de la F1, disputades en tres temporades no consecutives (1974-1975 i 1977) aconseguint un setè lloc com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1974 | Team Ensign | Ensign | Cosworth | ARG | BRA | SUD | ESP | BEL 15 | MON Ret | SUE DSQ | HOL DSQ | FRA NVQ | GBR NVQ | ALE Ret | AUT | ITA | CAN | USA | | | - | 0 |
| 1975 | Embassy Graham Hill | Hill | Cosworth | ARG | BRA | SUD | ESP | MON | BEL | SUE Ret | HOL | FRA | GBR | ALE | AUT | ITA | USA | | | | - | 0 |
| 1977 | Team Surtees | Surtees | Cosworth | ARG | BRA | SUD | O.USA | ESP | MON | BEL | SUE | FRA | GBR 12 | ALE 7 | AUT 16 | HOL NVQ | ITA | USA | CAN | JPN | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 | 0 | 0 | 0 | 0 | 0 |
# Van Morrison

George Ivan Morrison (Belfast, Irlanda del Nord, 31 d'agost del 1945), conegut com a "Van" o com "el lleó de Belfast", és un cantant i compositor extraordinàriament prolífic que combina una veu molt personal amb el domini de diversos instruments com ara l'harmònica, la guitarra, el saxòfon i el piano.
La seva influència sobre diversos músics ha estat notòria. La seva música és difícil de catalogar, té influències, del jazz, soul, rhythm & blues, folk, rock, country. En la seva llarguíssima discografia, uns discs tenen major inclinació cap a un estil o un altre. Però es podria dir que Van Morrison té el seu propi estil.

## Discografia

* Blowin' Your Mind (1967)
* Astral Weeks (1968)
* Moondance (1970)
* His Band and the Street Choir (1970)
* Tupelo Honey (1971)
* Saint Dominic's Preview (1972)
* Hard Nose the Highway (1973)
* It's Too Late to Stop Now (1974)
* Veedon Fleece (1974)
* A Period of Transition (1977)
* Wavelength (1978)
* Into the Music (1979)
* Common One (1980)
* Beautiful Vision (1982)
* Inarticulate Speech of the Heart (1983)
* Live at the Grand Opera House Belfast (1984)
* A Sense of Wonder (1985)
* No Guru, No Method, No Teacher (1986)
* Poetic Champions Compose (1987)
* Irish Heartbeat (1988)
* Avalon Sunset (1989)
* The Best of Van Morrison (1990)
* Enlightenment (1990)
* Hymns to the Silence (1991)
* The Best of Van Morrison Volume Two (1993)
* Too Long in Exile (1993)
* A Night in San Francisco (1994)
* Days Like This (1995)
* How Long Has This Been Going On (1996)
* Tell Me Something: The Songs of Mose Allison (1996)
* The Healing Game (1997)
* The Philosopher's Stone (1998)
* Back on Top (1999)
* The Skiffle Sessions - Live In Belfast 1998 (2000; amb Lonnie Donegan)
* You Win Again (2000)
* Down the Road (2002)
* What's Wrong with this Picture? (2003)
* Magic Time (2005)
* Pay the Devil (2006)
* Live at Austin City Limits Festival (2006)
* Van Morrison At The Movies (2007)
* The Best of Van Morrison Volume 3 (2007)
* Still on Top - The Greatest Hits (2007)
* Keep It Simple (2008)
* Astral Weeks Live at the Hollywood Bowl (2009)
* Born to Sing: No Plan B (2012)
* Duets: Re-working the Catalogue (2015)
* Keep Me Singing (2016)
* Roll with the Punches (2017)
* Versatile (2017)
* You're Driving Me Crazy (2018)
* The Prophet Speaks (20018)
* Three Chords & the Truth (20019)
* Latest Record Project, Volume 1 (2021)
* What's It Gonna Take? (2022)

## Enllaços externs

* Pàgina oficial de Van Morrison (anglès)
# Vanderson de Oliveira Campos

Vanderson de Oliveira Campos (Rondonóplis, Mato Grosso; 21 de juny de 2001), conegut simplement com a Vanderson, és un futbolista professional brasiler que juga com a lateral dret al Mònaco, de la Ligue 1 francesa. Ha estat internacional amb la selecció brasilera.

## Carrera

El 18 de desembre de 2020, Vanderson va signar un contracte de 4 anys amb Grêmio. Va fer el seu debut com a professional amb el club en una victòria per 2-1 al Campeonato Brasileiro Série A contra l'Atlético Goianiense, el 28 de desembre de 2020.
L'1 de gener de 2022, Vanderson va signar pel Mònaco, club de la Ligue 1, amb un contracte fins al juny de 2027. La quota de transferència pagada a Grêmio va ser d'11 milions d'euros.

## Palmarès

Grêmio
* Subcampió de la Copa del Brasil: 2020
* Campeonato Gaúcho: 2021
* Recopa Gaucha: 2021

## Referències

* ↑ «Vanderson». AS Monaco FC. [Consulta: 5 agost 2022].
* ↑ «Jogador natural de Rondonópolis estreia pela Seleção Brasileira» (en portuguès brasiler). Mídia Jur, 17-06-2023. [Consulta: 11 octubre 2024].
* ↑ Sistemas, Mavetec. «Grêmio amplia contrato com o lateral-direito Vanderson» (en portuguès). Grêmio FBPA. [Consulta: 29 gener 2021].
* ↑ «Grêmio vs. Atlético GO - 28 desembre 2020 - Soccerway». int.soccerway.com.
* ↑ «Monaco : Vanderson, c'est fait ! (officiel)» (en anglès). news.maxifoot.fr. [Consulta: 3 gener 2022].

## Enllaços externs

* Perfil al lloc web de l'AS Monaco FC
* Vanderson de Oliveira Campos – Fitxa i estadístiques a la UEFA
# Vanga de Sri Lanka

El vanga de Sri Lanka (Tephrodornis affinis) és un ocell de la família dels vàngids (Vangidae).

## Hàbitat i distribució

Habita els boscos de Sri Lanka.

## Referències

* ↑ «Vanga de Sri Lanka». Cercaterm. TERMCAT, Centre de Terminologia. Rev. 10/05/2023(català)
# Vicent Pallarés i Porcar

Vicent Pallarés i Porcar (Barcelona, 28 de març de 1951) és un escriptor valencià. Amb vuit anys, el 1959 la família torna Suera, el poble d'origen, a la Plana Baixa, comarca en la qual ha desenvolupat la carrera de docent.
Va començar a escriure en castellà, i el 1982 publica El valle incompleto. La seua primera obra en català, La immensa solitud de Geneviève Lelouch, no arribaria fins al 1993. Just aquest debut se saldaria amb el guardó Recull-Francesc Puig i Llensa de narració. El mateix any també s'imposava al Premi Alambor amb L'àngel custodi. Però el gruix de la seua bibliografia arriba en el període comprés entre 1999 i 2004, quan publica diverses novel·les i llibres juvenils, que obtenen guardons com el Vila de Puçol, el Ciutat de València o l'Enric Valor, entre d'altres. El 2011 conclou i publica El magma silenciós, una obra concebuda junt amb el desaparegut Manuel Garcia i Grau. El 2017 és guardonat amb el Premi Andròmina de narrativa per la novel·la Les llàgrimes d'Orfeu. També ha escrit diversos guions audiovisuals, com per al programa de Canal 9 Valencians que fan història.

## Bibliografia destacada

* El valle incompleto (1982)
* La immensa solitud de Geneviève Lelouch (1993, Pòrtic)
* L'heretgia amagada (2000, 7 i mig)
* Evasions efímeres (2001, Bromera)
* La mirada de Rebeca (2001, Tabarca)
* El pes mosca (2001, Brosquil)
* Retalls de vellut gris (2002, Brosquil)
* El mapa d'Arístides (2002, Brosquil)
* Les urpes del llop (2002, Bromera)
* L'àngel covard (2004, Bromera)
* El magma silenciós (2011, Onada), junt amb Manuel Garcia i Grau
* Masculí plural (2013, Viena)
* Les llàgrimes d'Orfeu (2018, 3i4)

## Premis

* Recull-Francesc Puig i Llensa de narració (1993) per La immensa solitud de Geneviève Lelouch
* Alambor de Benicarló (1993) per L'àngel custodi
* Vila de Puçol (1999) per L'heretgia amagada
* Ciutat de València - Constantí Llombart de narrativa (2001) per Les urpes del llop
* Ciutat de Vila-real de narrativa (2001) per Retalls de vellut gris
* Premi de Literatura Eròtica de la Vall d'Albaida (2002) per Evasions efímeres
* Enric Valor de novel·la de la Diputació d'Alacant (2004) per L'àngel covard
* Pascual Tirado de Narrativa de la Diputació de Castelló (2004) per "Dèries i misèries"
* XXXIII Premis Literaris “25 d'Abril” – Vila de Benissa (2013)
* Premi Andròmina dels Octubre (2017) per Les llàgrimes d'Orfeu

## Referències

* ↑ «Vicent Pallarés». Llibres valencians, s.d. Arxivat de l'original el 2019-07-15. [Consulta: 15 juliol 2019].
* 1 2 Aliaga, Xavier «Els Octubre premien trajectòries consolidades i sumen una nova veu». El Temps, 30-10-2017.
* ↑ «Premis Literaris Ciutat de València. Guanyadors». Bromera.com. [Consulta: març 2016].
* ↑ Llorente, Rebeca «Vicent Pallarés, premio Enric Valor por la novela de la vida de un niño». El País, 07-02-2004.
# Velikita

La velikita és un mineral de la classe dels sulfurs, que pertany al grup de l'estannita. Rep el nom en honor d'A.S. Velikiy (1913-1970), investigador de dipòsits minerals a l'Àsia central soviètica.

## Característiques

La velikita és una sulfosal de fórmula química Cu₂HgSnS₄. Va ser aprovada com a espècie vàlida per l'Associació Mineralògica Internacional l'any 1996. Cristal·litza en el sistema tetragonal. La seva duresa a l'escala de Mohs és 4.

## Formació i jaciments

Va ser descoberta al dipòsit d'antimoni i mercuri de Khaidarkan, que es troba a la vall de Fergana, a les muntanyes Alai, dins la província d'Oix, al Kirguizstan. A banda de la seva localitat tipus també ha estat descrita posteriorment al districte de Quiruvilca, a la província de Santiago de Chuco (Perú); a la mina Chinkuashih, a Taiwan; i a la mina Campbell, al comtat de Cochise (Arizona, Estats Units). Aquests quatre indrets són els únics de tot el planeta on ha estat descrita aquesta espècie mineral.

## Referències

* ↑ «Velikite» (en anglès). Mindat. [Consulta: 28 octubre 2018].
# Tàngara olivàcia

La tàngara olivàcia (Orthogonys chloricterus) és un ocell de la família dels mitrospíngids (Mitrospingidae) i única espècie del gènere Orthogonys (Strickland, 1844).

## Hàbitat i distribució

Habita boscos clars als turons del sud-est del Brasil.

## Referències

* ↑ «Tàngara olivàcia». Cercaterm. TERMCAT, Centre de Terminologia. Rev. 20/03/2022(català)
# La Morella

«La Morella» té aquests significats:

## Vegeu també

* Morella (desambiguació)
# Comtat de Nelson (Dakota del Nord)

El comtat de Nelson (en anglès: Nelson Country, North Dakota), fundat l'any 1883, és un dels 53 comtats de l'estat nord-americà de Dakota de el Nord. L'any 2019 tenia 2.894 habitants i la seva densitat de població era d'aproximadament 1 persona per km². La seu de comtat és Lakota.

## Geografia

Segons l'Oficina del Cens, el comtat té una àrea total de 2,613 km$^2$ (1,008.9 sq mi), de la qual 2,543 km$^2$ (981.9 sq mi) és terra i 70 km$^2$ (27.0 sq mi) és aigua.

### Comtats adjacents

* Comtat de Walsh (nord)
* Comtat de Grand Forks (est)
* Comtat de Steele (sud-est)
* Comtat de Griggs (sud)
* Comtat d'Eddy (sud-oest)
* Comtat de Benson (oest)
* Comtat de Ramsey (nord-oest)

### Àrees Nacionals protegides

* Refugi de Vida Silvestre de Johnson Lake
* Refugi Nacional de Vida Silvestre de Lambs Lake
* Refugi Nacional de Vida Silvestre de Rose Lake
* Refugi Nacional de Vida Silvestre de Stump Lake

## Demografia

L'any 2000 la renda per capita mitjana del comtat era de $28.892, i l'ingrés mitjà per família era de $37.406. L'ingrés per capita per al comtat era de $16.320. En 2000 els homes tenien un ingrés per capita de $27.163 versus $18.857 per a les dones. Al voltant del 10.30 % de la població estava sota el llindar de pobresa nacional.
Variació demogràfica del Comtat de Nelson :
| 1890 | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | Est. 2009 |
| 4293 | 7316 | 10 140 | 10 362 | 10 203 | 9129 | 8090 | 7034 | 5776 | 5233 | 4410 | 3715 | 3129 |

## Principals carreteres

* O.S. Highway 2
* Carretera de Dakota del Nord 1
* Carretera de Dakota del Nord 15
* Carretera de Dakota del Nord 32
* Carretera de Dakota del Nord 35

## Llocs
### Ciutats

* Aneta
* Lakota
* McVille
* Michigan City
* Pekin
* Petersburg
* Tolna
Nota: totes les comunitats incorporades a Dakota del Nord se'ls crida "ciutats" independentment de la seva grandària

### Municipis

| Municipi de Adler Municipi de Bergen Municipi de Central Municipi de Clara Municipi de Dahlen Municipi de Dayton Municipi de Dodds Municipi de Enterprise Municipi de Field | Municipi de Forde Municipi de Hamlin Municipi d'Illinois Municipi de Lakota Municipi de Lee Municipi de Leval Municipi de Melvin Municipi de Michigan Municipi de Nash | Municipi de Nesheim Municipi d'Ora Municipi de Osago Municipi de Petersburg Municipi de Rubin Municipi de Rugh Municipi de Sarnia Municipi de Wamduska Municipi de Williams |

## Referències

* ↑ «Nelson County, North Dakota». Explore Census Data. [Consulta: 5 juny 2021].
* ↑ «How much do you know about your county?» (en anglès). [Consulta: 5 juny 2021].
* ↑ «"2010 Census Gazetteer Files". August 22, 2012. in Wayback Machine» (en anglès). US Census Bureau., 29-01-2015. Arxivat de l'original el 2015-01-29. [Consulta: 5 juny 2021].
# Mahmoud El-Khatib

Mahmoud El-Khatib (àrab: محمود الخطيب, Maḥmūd al-Ḫaṭīb; governació d'Al-Daqahliyah, 30 d'octubre 1954), conegut popularment com a Bibo, fou un futbolista egipci.
La seva trajectòria esportiva transcorregué completament al club Al-Ahly entre els anys 1972 i 1988 (marcant 108 gols en lliga) i a la selecció d'Egipte entre 1974 i 1986 (on marcà 27 gols). En el seu palmarès hi ha deu lligues egípcies, vuit copes, tres recopes africanes i dues lligues de Campions del continent. També guanyà la Copa d'Àfrica de Nacions 1986 amb la selecció. Fou escollit cinc cops millor futbolista egipci de l'any. Guanyà la Pilota d'Or africana l'any 1983. L'any 2007 fou escollit segon millor jugador africà dels darrers 50 anys de la CAF.

## Referències

* ↑ «Alahram weekley article on Mahmoud El Khatib». Arxivat de l'original el 2006-10-31. [Consulta: 7 abril 2009].
* ↑ CAF best 30 players in last 50 years

## Enllaços externs

* Gols amb Al-Ahly
* Web de seguidors Arxivat 2006-12-06 a Wayback Machine.
* Gol enfront del Bayern en un amistós Arxivat 2006-12-06 a Wayback Machine.
* Web sobre el jugador
# Mesurador de figura de soroll

Els mesuradors de figura de soroll són uns equips electrònics dissenyats per mesurar la figura de soroll d'un dispositiu sota prova. Necessiten un generador de soroll per muntar el circuit de prova. Basen el càlcul de la figura de soroll en el factor I, que és el quocient del resultat de la potència a la sortida del dispositiu prova amb el generador de soroll a la seva entrada o sense.

## Referències

* ↑ Tecnologies de Radiocomunicacions. LaSalleOnline. ISBN 9788493566579.
* ↑ «What is Noise Figure | Calculation Measurement | Electronics Notes». [Consulta: 26 abril 2019].
* ↑ «Qué es el factor de ruido y la figura de ruido |» (en espanyol europeu). Arxivat de l'original el 2019-04-26. [Consulta: 26 abril 2019].

## Vegeu també

* Aparells de mesura electrònics
# Dearborn

«Dearborn» té aquests significats:
* Dearborn (Michigan), una ciutat ubicada al Comtat de Wayne, Michigan, Estats Units d'Amèrica.
* Dearborn (Missouri), una població ubicada a l'estat de Missouri, Estats Units d'Amèrica.
# Eleccions presidencials finlandeses de 2018

El 28 de gener de 2018 es van celebrar eleccions presidencials a Finlàndia. El president en funcions, Sauli Niinistö, va rebre el 62,7% dels vots i va ser escollit per a un segon mandat, evitant una segona volta. El mandat va de l'1 de març de 2018 a l'1 de febrer de 2024 (si les eleccions presidencials de 2024 no van a segona volta) o a l'1 de març de 2024. Encara que el president es tria per sufragi directe, Niinistö va obtenir la pluralitat en tots els municipis i la majoria en tots menys en 13.

## Referències

* ↑ «Vuosina 2016-2030 toimitettavat säännönmukaiset vaalit» (en finès). Ministry of Justice. Arxivat de l'original el 14 March 2016. [Consulta: 17 març 2016].
* ↑ «Sauli Niinistö jatkaa Suomen presidenttinä – kaikki äänet on laskettu». Yle Uutiset.
* ↑ «Katso kartalta Niinistön kannatus kunnittain: Luodossa hän keräsi äänistä 84 prosenttia, Tervolassa reilusti alle puolet». Yle Uutiset.
# Comtat i Ducat d'Aumâle

Aumâle era cap a l'any 1000 una senyoria de la qual era senyor Guerinfroid. Enguerrand, es va casar amb Aelis germana de Guillem de Normandia. Un fill d'Aelis, Esteve d'Aumale, fou fet comte per Guillem el 1069. El comtat va passar per matrimoni al comte d'Essex i altres, fins al 1194 en què fou confiscat pel rei Felip August de França que el va ocupar algun temps després. El centre del comtat era la població d'Aumale avui una comuna francesa al departament de Sena Marítim a la regió de l'Alta Normandia.
El 1216 el rei de França el va cedir a Renald I de Dammartin, i va pertànyer a aquesta família però fou governat pels marits de les comtesses, entre elles Joana de Dammartin, que es va casar amb el rei Ferran III de Castella. Després va passar a Ponthieu, i va estar dues generacions, i al final l'hereva Blanca el va aportar per matrimoni a Joan V d'Harcourt el 1342. El comte Joan VII va morir el 1454 amb només un fill, Joan d'Aumale, que havia mort sense descendència el 1424, i el va heretar la neta Maria que el va passar a la casa de Vaudemont sent erigit en ducat pel rei el 1547. va restar en mans dels Vaudemont fins al 1631 que va entrar per matrimoni a la casa de Savoia. El 1675 va passar a la corona francesa.